
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 20 aprilie 2010
Pl.x. 140/2010


AVIZ

asupra propunerii legislative pentru modificarea şi completarea art. 24 din Legea  nr.295 din 28 iunie 2004 privind regimul armelor şi al muniţiilor
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea art. 24 din Legea  nr.295 din 28 iunie 2004 privind regimul armelor şi al muniţiilor, trimisă cu adresa nr. Pl.x. 140 din 7 aprilie 2010, înregistrată cu nr. 31/264 din 8 aprilie 2010. 
Propunerea legislativă a fost respinsă de Senat, în şedinţa din 29 martie 2010, în calitate de primă Cameră sesizată.
Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin. (9) pct.1 din Regulamentul Camerei Deputaţilor, republicat, cu modificările ulterioare.
Propunerea legislativă are ca obiect de reglementare modificarea alin.(1) al art.24 din Legea nr.295/2004 privind regimul armelor şi al muniţiilor, cu modificările şi completările ulterioare, în sensul reducerii de la 10 zile la 3 zile a termenului în care persoana care a procurat, în condiţiile legii, arme letale, trebuie să se prezinte la organul de poliţie în a cărui rază de competenţă se află domiciliul sau reşedinţa acesteia, în vederea solicitării acordării permisului de armă sau, după caz, pentru înscrierea armei în permisul de armă al cărui titular este deţinătorul.
 Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut propunerea legislativă în şedinţa din 20 aprilie 2010.

Membrii comisiei au examinat iniţiativa legislativă supusă avizării, expunerea de motive, punctul de vedere al Guvernului, transmis cu adresa nr.418 din 19 februarie 2010, care nu susţine adoptarea acestei propuneri legislative şi avizul favorabil, cu observaţii şi propuneri al Consiliului Legislativ, aviz cu nr.1215 din 20 octombrie 2009.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative pentru modificarea şi completarea art. 24 din Legea  nr.295 din 28 iunie 2004 privind regimul armelor şi al muniţiilor.
În raport de obiectul şi conţinutul reglementării, propunerea legislativă face parte din categoria legilor ordinare.

                       
PREŞEDINTE,                          
SECRETAR,

                        
 Daniel Buda                              Gabriel Andronache
Consilier parlamentar,

Rodica Penescu
_1283583422.unknown

